**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2018/27, 19.02.2018թ.

**Բողոք ներկայացնող անձ՝** «Էլիտ Գրուպ» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԲՄԱՊՁԲ-7/10» ծածկագրով բաց մրցույթ, ՀՀ պաշտպանության նախարարության կարիքների համար մսաբուսական և բուսական պահածոների ձեռքբերում:

**Բողոքի պահանջը`**

1. Դադարեցնել «ՀՀ ՊՆ ՆՏԱԴ-ԲՄԱՊՁԲ-7/10» ծածկագրով բաց մրցույթի գնահատող հանձնաժողովի 31.01.2018թ. ժամը 10:00-ի նիստի թիվ 3 արձանագրության 2.3-րդ կետով կայացրած որոշումը` «Էլիտ Գրուպ» ՍՊԸ-ի մասով.
2. Պարտավորեցնել մրցույթի գնահատող հանձնաժողովին «Էլիտ Գրուպ» ՍՊԸ-ի կողմից ներկայացված բանկային երաշխիքը գնահատել «ՀՀ ՊՆ ՆՏԱԴ-ԲՄԱՊՁԲ-7/10» ծածկագրով բաց մրցույթի հրավերի պահանջներին համապատասխանող:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: